Русенска търговско-индустриална камара

Бизнес мисия до Мавриций
2025-06-17 00:00 - 2025-06-21 23:59 (Europe/Sofia) | Русе
Русенска търговско-индустриална камара информира местния бизнес за възможност за участие в бизнес мисия до Порт Луис, Мавриций в периода 17–21 юни 2025 г. Бизнес посещението се организира от Българска търговско-индустриална (БТПП) и Почетното консулство на Мавриций в София във връзка с отбелязването на 50 години дипломатически отношения между България и Мавриций.

Мавриций се утвърждава като най-привлекателната бизнес дестинация в региона на Субсахарска Африка – с политическа стабилност, ефективни публични и частни институции, свободна преса и висококвалифицирана, многоезична работна сила. Островната държава предлага отлични възможности за технологичен трансфер, инвестиции и развитие на партньорства.

Програмата на мисията включва:

Бизнес форум с двустранни срещи;

Официално откриване на Почетното консулство на България в Мавриций;

Прием с участието на държавни представители на Мавриций;

Културна програма.

Приоритетни сектори:

Високи технологии;

Здравеопазване и фармация;

Възобновяеми енергийни източници;

Хранително-вкусова промишленост;

Финансови услуги.

В процес е сформирането на официална делегация от страна на Република България с участието на представители от ключови министерства. Очаква се събитието да предостави възможности за установяване на устойчиви търговско-икономически контакти.

Краен срок за заявяване на участие:

Желаещите фирми могат да заявят участие до 20 май 2025 г., като попълнят приложената регистрационна форма. За потвърдилите участие ще се проведе подготвителна среща с представяне на бизнес климата и възможностите в страната.

Контакт за допълнителна информация:

БТПП – Дирекция „Международно сътрудничество и международни организации“Тел.: 02 811 7494 / 02 811 7489E-mail: m.markova@bcci.bg

Automotive Forum 2025: Иновации и устойчиво развитие – с поглед в бъдещето
2025-06-11 00:00 - 2025-06-12 23:59 | Иновационен форум „Джон Атанасов“ в София Тех, бул. Цариградско шосе" 111Г, София, 1784, Bulgaria
Русенската търговско-индустриална камара информира представителите на бизнеса за предстоящото издание на Automotive Forum 2025 – едно от водещите събития в автомобилния сектор в България, организирано от Аутомотив Клъстер България.

Събитието ще се проведе на 11 и 12 юни 2025 г. в Иновационен форум „Джон Атанасов“ в София Тех Парк и ще събере на едно място индустриални лидери, експерти, предприемачи и представители на технологични компании, които ще обсъдят предизвикателствата и възможностите в съвременната автомобилна индустрия – с фокус върху иновациите, устойчивото развитие, електрическата мобилност и дигиталната трансформация.

Ключови теми на форума:

Industry 4.0 и изкуствен интелект

Въглеродно неутрално и устойчиво производство

Прекъсвания и възможности във веригите на доставки

Енергийни източници и зарядна инфраструктура за електромобили

Батерийни технологии и решения за е-мобилност

Софтуерни решения от ново поколение

Европейските дигитални иновационни хъбове като двигатели на трансформацията

Университетите като центрове за иновации и приложни изследвания

Водещи теми и лектори:

Събитието ще предложи богата програма от презентации и дискусии с участие на ключови фигури от европейския автомобилен сектор. Сред тях са:

Адриан Санду – генерален секретар на ACAROM (Асоциацията на автомобилните производители в Румъния), който ще представи добри практики и индустриални тенденции от Румъния.

Георги Костадинов – управител на Melexis България, с анализ на развитието на микроелектрониката в автомобилния сектор.

Теодор Панайотов – съосновател на EtherMind и Coursedot, с презентация за приложението на генеративния ИИ в индустрията.

Експерти от Visteon, Wiser Technology, Silver Star, както и от UK Battery Industrialisation Centre и Yazaki.

Панелни дискусии:

По време на форума ще се проведат две ключови панелни дискусии с участието на експерти и бизнес лидери. Основни акценти ще бъдат:

Предизвикателствата и бъдещето на автомобилния сектор;

Политики и инвестиционни възможности в автомобилната индустрия.

Нетуъркинг и бизнес възможности:

Automotive Forum 2025 ще бъде сцена за активен обмен на идеи, срещи с потенциални партньори, инвеститори и представители на автомобилни клъстери от други европейски държави.

За кого е подходящо събитието?

Форумът е подходящ за:

автомобилни производители и доставчици от всички нива;

ИКТ и софтуерни компании, работещи в сферата на автомобилната индустрия;

компании в сферата на електроника, мехатроника и микроелектроника;

университети и изследователски центрове;

институции и организации, подкрепящи иновации и устойчиво развитие;

Защо да участвате?

Да разберете какви са глобалните и регионалните тенденции в автомобилната индустрия;

Да откриете партньори, технологии и подкрепа за трансформацията на бизнеса;

Да се възползвате от практически примери, вдъхновяващи лектори и нетуъркинг сесии;

Да позиционирате своята компания в сърцето на индустриалната трансформация.

Участието е безплатно, но изисква предварителна регистрация на сайта на събитието.

Регистрация

Русенската търговско-индустриална камара приканва заинтересованите фирми от региона да се включат в събитието и да станат част от едно от най-важните автомобилни форуми в Югоизточна Европа!

Форум CYBERDEF 2025: Бизнес без прекъсване - Киберсигурност в действие
2025-06-09 16:30 - 19:00 | Русе
Русенската търговско-индустриална камара има удоволствието да Ви информира за провеждането на събитието CyberDef: Киберустойчивост за бизнеса и публичния сектор, което ще се състои на 9 юни 2025 г. (понеделник) на борда на кораб „София“, Понтон 11, Русе.

Събитието е част от националната инициатива на CyberDef.bg, насочена към повишаване на информираността, подготовката и практическата устойчивост на българските компании и институции срещу нарастващите заплахи в дигиталната среда. Очакват се участници от публичния и частния сектор, представители на местната власт, висши учебни заведения и ИТ индустрията.

CyberDef Русе 2025 ще събере на едно място водещи експерти в сферата на киберсигурността, които ще представят реални казуси, добри практики и иновативни решения в две панелни дискусии. Специално участие ще вземат представители на компании като Acronis, Kaspersky, Black Swan Technologies и Фининфо.бг. Събитието ще бъде открито с приветствени думи от Областна администрация Русе, Русенски университет, Националното сдружение на малкия и среден бизнес и Русенската търговско-индустриална камара.

ПРОГРАМА НА СЪБИТИЕТО

15:30 – 16:00 : Регистрация на участниците

16:00 – 16:15: Официално откриване и приветствия:

Драгомир Драганов – Областен управител на Област Русе

проф. д-р Даниел Братанов – Зам.-ректор по НИД, Русенски университет „Ангел Кънчев“

Елеонора Негулова – Председател, НСМСБ

Милен Добрев – Изпълнителен директор, Русенска търговско-индустриална камара

ПАНЕЛ 1: Киберзащита и устойчивост

16:15 – 16:45: Acronis – Цялостна киберзащита и възстановяване след инцидентиСлав Умленов (ЦИЕ и Турция), Светлин Йорданов (европейски технически екип)

16:45 – 17:00: PC Health – Киберзащита и непрекъсваемост на бизнеса: реален казусПетър Христов – Изпълнителен директор

17:00 – 17:15: Кафе пауза

ПАНЕЛ 2: Технологии и финансиране

17:15 – 17:45: Kaspersky – Защита на индустриалните системи за непрекъснати операцииБогдан Албу (Мениджър на канали, Румъния/България/Молдова), Любослав Спасов (Ключови клиенти)

17:45 – 18:05: Black Swan Technologies – Пост-квантова защита в свят на регулации и AI заплахиТодор Йотов – Изпълнителен директор

18:05 – 18:30: Фининфо.бг – Възможности за финансиране от ЕС Елеонора Иванова – Изпълнителен директор

18:30 – 19:00: Сесия за въпроси и отговори

19:00: Коктейл и неформални разговори

Събитието е отлична възможност за запознаване с най-новите тенденции в сферата на киберсигурността, обмен на опит и създаване на контакти с водещи експерти и организации. Желаещите да участват в събитието, могат да заявят предварително своя интерес.

Регистрация

РТИК кани всички заинтересовани представители на местния бизнес, публичния сектор и академичната общност да се включат и да направят стъпка към по-устойчива цифрова сигурност.

Финансирано участие в бизнес мисия Green and Low-Carbon Technologies Korea 2025
2025-06-09 08:00 - 2025-06-13 17:00 | Русе
Русенската търговско-индустриална камара (РТИК) има удоволствието да информира бизнеса в региона за възможността за финансирано участие в бизнес мисия до Япония и Република Корея Green and Low-Carbon Technologies Korea 2025, която ще се проведе в периода 9 – 13 юни 2025 г. Инициативата е част от програмата EU Business Hub и предоставя уникален шанс на 50 европейски МСП, включително стартиращи фирми, да разширят международното си присъствие, установят стратегически партньорства и се запознаят с последните иновации в областта на зелените и ниско въглеродните технологии.

Целева аудитория

Европейски МСП, включително стартиращи фирми и южнокорейски предприятия, участващи в сектора на зелените и нисковъглеродните технологии, като:

технологии за чиста енергия,

енергийни системи,

оборудване за анализ и оценка на мониторинга на околната среда,

устойчивост,

технологии и решения за околната среда и

технологии и решения за смекчаване на изменението на климата.

Южнокорейски бизнес оператори, по-специално купувачи, дистрибутори и партньори за научноизследователска и развойна дейност в публичния и частния сектор, както и инвеститори.

Програма на бизнес мисията

Бизнес мисията в Сеул ще продължи общо пет дни, включително три дни за установяване на бизнес контакти и срещи; посещение на изложението ENVEX, както и посещения на различни компании и институции.

Дневният ред на бизнес мисията е както следва:

Ден 1: Пристигане в Сеул, посрещане

Ден 2: Опознавателна сесия, обучение

Ден 3: Бизнес срещи и нетуъркинг в рамките на ENVEX

Ден 4: Бизнес срещи и нетуъркинг в рамките на ENVEX

Ден 5: Бизнес срещи и нетуъркинг в рамките на ENVEX, закриваща сесия

Услуги/ползи, които участниците в ЕС ще получат

В случай на избор, всеки представител на МСП от ЕС, който участва в програмата, има право да се възползва от:

Бизнес срещи: предварително уговорени лични срещи с внимателно подбрани корейски предприятия.

Информация за пазара, включително секторни брифинги, предоставящи информация за пазарната структура и възможности.

Културна и езикова подкрепа.

Финансова подкрепа за набор от допълнителни персонализирани услуги, съфинансирани от проекта (напр. устен превод, правни съвети, други) общо до €1000 се покриват от програмата.

Настаняване в хотел Grand InterContinental Seoul Parnas за четири нощувки – общо до €1000 за настаняване се покриват от програмата.

Покриване на таксата за посещение на ENVEX

Разгледайте критерии за допустимост на кандидатите и кандидатствайте за участие в мисията до 21 февруари 2025 г.

Кандидатствайте

За информация и контакт: Българска търговско-промишлена палата, тел: +359 2 8117 489, +359 2 8117 494, имейл: interdpt@bcci.bg.

Участие в бизнес делегация в Република Казахстан и Република Узбекистан, съпровождаща Президента на Република България
2025-06-08 08:00 - 2025-06-12 17:00 | Русе
Русенската търговско-индустриална камара информира своите членове и партньори за предстояща възможност за участие в официална бизнес делегация, която ще придружава Президента на Република България Румен Радев по време на официалното му посещение в Република Казахстан и Република Узбекистан в периода 8–12 юни 2025 г. Събитието се организира от Българската търговско-промишлена палата и Изпълнителната агенция за насърчаване на малките и средните предприятия и предоставя отлична възможност за установяване на преки бизнес контакти и представяне на проекти в приоритетни сектори.

Форумите представляват изключителна възможност за осъществяване на преки срещи с ключови партньори, представяне на проекти и обсъждане на потенциални инвестиции в сферите на: фармацевтиката, ИКТ, земеделието, енергетиката, транспорта/логистиката, туризма, строителството, търговията и отбраната. Тяхната цел е да насърчи благоприятна инвестиционна среда и подобри бизнес климата между България и гореспоменатите държави чрез преки и активни делови контакти и създаване на мрежи.

Предвид гореизложеното, Изпълнителната агенция за насърчаване на малките и средните предприятия сформира бизнес делегация с представители на български компании от гореспоменатите сектори.

Организацията по пътуването на бизнес делегацията, включително съдействие при настаняване, вътрешни трансфери и участие в бизнес форума се осъществява от ИАНМСП, със съдействието на Администрацията на Президента и българските посолства в Република Казахстан и Република Узбекистан.

Пътуването ще се осъществи с чартърен полет на Държавния авиационен оператор, като всички разходи, свързани с хотелското настаняване, вътрешен транспорт и трансфери, застраховка и дневни на командированите лица са за сметка на участниците.

С оглед на ограничения брой места в самолета и предварително обявените сектори от взаимен интерес, след приключване на крайния срок за заявяване на желание за участие в бизнес делегацията, ще бъде направен подбор и на потвърдените представители на предприятия, ще бъде изпратена допълнителна информация с финансовите параметри и подробна програма на посещението.

При проявен интерес се изисква предварителна регистрация на профила на събитието на в срок до 23 май 2025 г. Лице за контакт за допълнителна информация е Светла Запрянова, тел.: 02/940 79 75.

Регистрация

Русенската търговско-индустриална камара насърчава представителите на местния бизнес, особено в приоритетните сектори, да се възползват от тази възможност за международно партньорство и разширяване на пазарите. Участието в делегацията предоставя реален шанс за създаване на нови контакти, представяне на продукти и услуги и укрепване на икономическите връзки с Казахстан и Узбекистан.

Българо-индийски бизнес форум с двустранни срещи
2025-06-04 12:00 - 14:00 | Областна администрация – Русе, пл. "Свобода" 6, Русе, Русе, 7000, Bulgaria
Русенската търговско-индустриална камара и Посолството на Република Индия в България Ви канят на Българо-индийски бизнес форум с двустранни срещи, който ще се състои на 4 юни 2025 г. (сряда) от 12:00 до 14:00 ч. в зала 1 на Областна администрация – Русе. Работният език на форума ще бъде английски; при пълна невъзможност за комуникация на английски може да бъде осигурен преводач, но само при предварителна заявка до РТИК.

Събитието събира индийски производители и доставчици от различни сектори – машиностроене, фармация, текстил, селско стопанство, ветеринарни продукти, химия и др. – с български компании, за да създаде нови търговски партньорства и да разшири бизнес контактите между двете държави.

Ползи от участието

Участието във форума Ви дава достъп до конкретни предимства, които могат да ускорят растежа на Вашия бизнес:

Целеви B2B срещи – възможност за директни разговори с подбрани индийски фирми според Вашите интереси.

Диверсифициране на доставчици – достъп до сертифицирани производители с конкурентни цени и гъвкави условия.

Пазарна информация от първа ръка – актуални данни за индийския и българския пазар, логистика, регулации и подкрепящи механизми.

Подкрепа от организаторите – съдействие при предварителната подготовка и последващо проследяване на договореностите.

Разширяване на бизнес мрежата – контакти с други български компании и институции, ангажирани в международната търговия.

Профили на фирми

По-долу ще откриете кратка информация за всяка индийска компания-участник, за да планирате целево своите срещи.

Компания

Описание

RG Bronze Mfg. Company Pvt. Limited (RGB) е производител на плъзгащи лагери, графитни и полимерни втулки, тягoви шайби и биметални ленти, основан през 1982 г. Заводът, който разполага с най-модерно оборудване работи по IATF 16949:2016 и ISO 9001:2015 и обслужва OEM клиенти в автомобилната, тракторната, авиационната, отбранителната и строителната индустрия. RGB изнася в над 15 държави, сред които Германия, Канада, САЩ и ОАЕ, често като единствен сертифициран доставчик, ориентиран към непрекъснато усъвършенстване и пълно удовлетворение на клиента.

Aditya Impex е експортно ориентирана търговска компания, основана през 2005 г. в Тане и със статут „Single Star Export House“ (2017). Компанията консолидира стоки за клиенти в Източна, Централна и Южна Африка. Асортиментът ѝ включва фармацевтични суровини, API, ексципиенти, аромати, лабораторно оборудване и опаковки; инженерни стоки – машини, помпи, чилъри, генератори и резервни части; съставки за хранителната индустрия и лични предпазни средства. Сред ключовите ѝ предимства са доставка по спецификация, конкурентни цени, складово обезпечение и бърза логистика до близките въздушни и морски пристанища.

Chanchlani Impex Pvt. Ltd. е износител на висококачествени керамични плочки и санитария с марката TILES CARREAUX (TC), основан през 2008 г. Компанията доставя дизайнерски колекции, съобразени с регионалните вкусове, в над 60 държави от Африка, Европа и региона на Персийския залив и планира разширение до 100 пазара до 2030 г. Екипът ѝ следи тенденциите, за да предлага иновативни и достъпни продукти, подкрепени от надеждно обслужване и ангажимент към екологична отговорност и пълно удовлетворение на клиента.

T. N. Sys Meryl Pharma е фармацевтична компания, основана през 1997 г., известна с марките Amnio Seal и Gamine Forte. Двата ѝ завода – в Уджайн (Мадхя Прадеш) и Джаму – произвеждат иновативни препарати за акушерство и гинекология, насочени към ИУГР, PROM, олигохидрамнион и безплодие. Част от печалбата се реинвестира в клинични и молекулярни изследвания в медицински колежи и болници. Компанията продава в Индия и изнася за Непал, Шри Ланка, Бангладеш, Мянмар и държави от ECOWAS.

Timo Eva Wellness Private Limited е фирма за ветеринарно здраве, създадена през 2012 г. от д-р Елангован. Компанията разработва лекарства, пробиотици, хранителни добавки и ваксини за птици, домашни любимци и селскостопански животни, като всичко се тества за ефикасност и безопасност в собствен център за НИРД. Фокусът ѝ върху устойчивостта следва Целите на ООН, а част от печалбата се насочва към образователни CSR проекти. Базирана в Индия, фирмата вече има дъщерно дружество във Великобритания и разширява глобалното си присъствие.

Protec Trading Private Limited (Protec India) е компания, основана през 2011 г. в Тане, Махаращра, специализирана в търговията със специализирани химикали за рафинерии и нефтогазовия сектор. Фирмата предлага неметални октан бустери, подобрители на смазочните свойства и други адитиви, които повишават октановото число на бензина и намаляват производствените разходи. Чрез технологични решения за бенчмарк на бензин и дизел Protec помага на рафинериите да заместят скъпи компоненти, да постигнат нормативни спецификации и по-висока рентабилност.

Ganesh Textiles е предприятие с 50-годишен опит в производството, обработката и търговията на памучни, поли-памучни и полиестерни тъкани. След водеща позиция при багрените и щамповани платове фирмата се насочи към добавена стойност и индивидуални поръчки, използвайки широка мрежа от доставчици, модерни процеси и задълбочено техническо ноу-хау. Чрез обратна интеграция гарантира строг контрол на качеството както при тъкани, така и при плоско и кръгово плетени изделия. Амбицията ѝ е да разшири обслужването на европейски клиенти с конкурентни цени, стабилно снабдяване и прецизна опаковка.

Sri Bommi Silks, звено на Sri Angalamman Attire International, е основана през 1980 г. от Б. С. Баскаран и вече над 40 години съхранява майсторската традиция на индийската коприна. В Кумбаконам, Тамил Наду, компанията тъче емблематичните „Thirubuvanam Silks“ и „Kanchipuram Wedding Silks“, познати със своята изящна орнаментика и здравина. Днес марката допълва портфолиото с памучни конфекционни изделия и мъжки тениски, но остава вярна на мисията си да предлага автентични коприни, носещи лукс и културна стойност за всяко събитие.

SMP Engineers & Electricals Pvt. Ltd. е производител на щанцови, дълбоко изтеглени и заварени листови детайли, пластмасови инжекционни изделия и CNC компоненти, основан през 1996 г. Двата сертифицирани по IATF 16949 завода в Нашик и Хосур (260 служители) разполагат с преси 25–200 t, роботи за заваряване, инжекционни машини 90–260 t, CMM лаборатория и IoT мониторинг. Фирмата проектира и изработва собствен инструментал и обслужва автомобилни, електро превключвателни и помпени OEM като Gabriel, ZF, Lucas TVS, ABB и Havells, реализирайки оборот 6,5 млн. USD за 2023/24 г.

Quaser Pharma Care е компания, която доставя инжекционни лекарствени форми, хирургични консумативи и медицинско оборудване за правителството на Индия, щатски здравни ведомства, програмата NTEP за елиминация на туберкулозата, HLL Lifecare и частния сектор. В момента изгражда собствен завод за производство на IVD диагностични китове, който ще позволи бързо и достъпно откриване на заболявания чрез високотехнологични решения, разработени в център за НИРД. Основен приоритет са качеството, надеждното снабдяване и дългосрочните партньорства.

Visaka Industries, основана през 1981 г. от д-р Г. Вивекананд, е вторият по големина производител на фиброциментови покривни листове в Индия и реализира оборот над 1000 крори рупии. Под марката Vnext компанията предлага дъски и панели за облицовки, прегради, окачени тавани и междинни подове – огне-, водо- и термитоустойчиви, с богати текстури и опции за довършване с боя, ламиниран, фурнир или плочки. Системата Vnext Panel ускорява сухото строителство, а Atum интегрира фотоволтаични клетки в циментова плоча, обединявайки покрив и производство на енергия в естетично, устойчиво решение.

Malankara Plantation Ltd. (осн. 1910) е агроплантация с над век опит, която отглежда и изнася премиум чай CTC (BP, BOP, PD), натурален каучук – crumb ISNR и латекс Cenex, ароматно кафе Arabica и Robusta, подправки като кардамон и пипер, както и екзотични плодове – авокадо, рамбутан, драконов плод и ананас. Компанията прилага устойчиви практики, сертифицирано качество и екологична грижа, съчетавайки традиция и иновации в полза на глобалните потребители и местните общности, и отговаря на международни стандарти за проследимост и етика.

V Enterprises е износител и лизингов доставчик на тежка строителна и минна техника, основан през 2015 г. Портфолиото обхваща пътно-асфалтова механизация, багери, фадроми, мобилни трошачки, валяци, генератори, кранове и резервни части. Екип технически експерти консултира клиентите за най-подходящото оборудване и осигурява логистика „от врата до врата“ – сухоземни превози, морски фрахт и застраховка. С над 100 машини, доставени и наети в публични и частни проекти по света, компанията се утвърждава като надежден партньор за строителство, пътища, минно дело и енергетика.

Zentriad е производствено-търговска компания, специализирана в износа на електронни температурни сензори (NTC, биметални термостати, RTD, PT-100/500/1000), индикатори, контролери и трансмитери, както и в доставката на промишлена арматура, PVC тръби, алуминиеви и стоманени съдове, нитове и електрически терминали. Силен партньор благодарение на широка доставна мрежа, собствено производство и персонализирана инженерна поддръжка, Zentriad гарантира надеждно качество и навременни доставки за автомобилната, електронната и ВиК индустрии.

Регистрационна форма

Моля, попълнете формата по-долу, за да заявите своето участие във форума.

Регистрацията за събитието приключи

Българо-унгарски бизнес форум
2025-05-29 09:00 - 12:00 | Русе
Русенската търговско-индустриална камара информира своите членове и партньори за предстоящия българо-унгарски бизнес форум, организиран от Българската търговско-промишлена палата. Събитието ще се проведе на 29 май 2025 г. (четвъртък) от 09:00 ч. в Гранд хотел София и ще съпътства третото заседание на Българо-унгарската смесена междуправителствена комисия за икономическо сътрудничество. Форумът се организира със съдействието на Министерството на икономиката и индустрията и Посолството на Унгария в София.

По информация от Министерството на икономиката и индустрията Унгария, с която България има дългогодишно стратегическо партньорство в Централна Европа, играе ключова роля в сътрудничеството на нашата страна с Европейския съюз и в рамките на инициативи, свързани с енергийни проекти, иновации и инфраструктурни решения. България и Унгария имат изключителен потенциал да засилят своето икономическо и търговско сътрудничество. Очаква се бизнес форумът в рамките на междуправителствената комисия да открие нови възможности за съвместни инвестиции, обмен на опит и технологии, което е от стратегическо значение за укрепване на икономическата стабилност и развитие в региона и отвъд него.

Компаниите от Унгария, които ще участват във форума, представляват следните сектори: селско стопанство, хранително-вкусова промишленост, интелигентна транспортна система, умни градове, информационни технологии, химическа промишленост, медицински технологии, управление на опасни отпадъци, козметична индустрия, пластмасова промишленост, интериорен дизайн, банков сектор, енергетика и инфраструктура, автомобилна индустрия, обувна промишленост, изкуствен интелект и др.

Предварителна програма:

08:30 – 09:00 Регистрация и кафе за добре дошли

09:00 – 09:20 Официално откриване на бизнес форума; Приветствие от г-н Петър Дилов, министър на икономиката и индустрията на България; Приветствие от г-н Петер Сзиярто, министър на външните работи и търговията на Унгария

09:20 – 12:00 B2B срещи

Компаниите, желаещи да проведат двустранни срещи с партньори от Унгария, могат да заявят предварително своето участие в срок до 23 май 2025 г. Участието е безплатно. Работен език – английски.

Регистрация

При наличието на допълнителни въпроси, може да се свързвате с дирекция „Международно сътрудничество и международни организации“ към БТПП на тел.: 02 8117 489, 8117 421 или e-mail: interdpt@bcci.bg.

Русенската търговско-индустриална камара насърчава местните компании да се включат в събитието и да се възползват от възможността за срещи с представители на унгарския бизнес в разнообразни сектори. Форумът създава отлична платформа за установяване на нови партньорства, съвместни проекти и разширяване на двустранното икономическо сътрудничество.

Българо-сръбски бизнес форум
2025-05-27 13:00 - 17:00 | Русе
Русенската търговско-индустриална камара информира своите членове и партньори за предстоящия Българо-сръбски бизнес форум с двустранни срещи, който ще се проведе на 27 май 2025 г. (вторник) от 13:00 ч. в сградата на Българската търговско-промишлена палата в София (ул. „Искър“ №9, ет. 1, зала А). Събитието се организира от БТПП в партньорство с бизнес клуб „Stena“ – сръбска неправителствена организация, обединяваща фирми и предприемачи от над 30 икономически сектора. Основните промишлени сектори на сръбската икономика са: автомобилостроенето, минното дело, извличане на цветни метали и тяхната обработка, хранително-вкусовата промишленост, електроника, фармацевтика и текстил.

Делегацията от Сърбия включва представители на следните индустрии: хранително-вкусова промишленост /производство на супи, чай, подправки, тестени изделия и др./, производство на алкохолни напитки, финансови и правни консултации, строителство, сигурност, производство на оптични кабели, доставка на природен газ, електрически превозни средства, внос и дистрибуция на храни за домашни любимци, жилищни и търговски сгради, металургия и металообработка, рязане, производство на детайли с ЦПУ машини и др.

Сръбските предприемачи са заявили интерес за срещи с представители на: вериги супермаркети, дистрибутори на хранителни стоки и напитки, хотели и ресторанти, фирми в сектор възобновяема енергия, търговия с храни, търговия с електроенергия, фирми в сектор телекомуникации, лаборатории, фирми, производители на медицинско оборудване, оборудване за ядрени централи, производство на резервни инструменти в серийно производство и др. Допълнителна информация за профилите на сръбските фирми ще намерите в приложения файл.

Предварителна програма:

13.00-14.30: Обеден бюфет

14.30– 15.00: Официално откриване, Приветствие от г-н Цветан Симеонов, председател на Българската търговско-промишлена палата, Приветствие от Н.Пр. г-н Милан Равич, посланик на Република Сърбия в София (tbc), Приветствие от г-н Александър Бурсач, председател на бизнес клуб „Stena”

15.00 – 15.15: Представяне на бизнес и инвестиционния климат на България – Българска агенция за инвестиции (tbc)

15.15 – 15.30: Представяне на бизнес и инвестиционния климат в Сърбия

15.30 -15.40: Представяне на сръбските компании

15.40 – 17.00: Двустранни срещи

При интерес за участие в срещите със сръбските фирми, можете да се регистрирате в срок до 23 май 2025г.

Регистрация

При наличието на допълнителни въпроси, може да се свързвате с дирекция „Международно сътрудничество и международни организации“ към БТПП на тел.: 02 8117 489, 8117 494 или e-mail: m.markova@bcci.bg.

Русенската търговско-индустриална камара насърчава компаниите от региона, които търсят нови пазари, партньори и възможности за развитие, да се включат в това събитие. Форумът предоставя отлична платформа за директни В2В контакти, обмяна на опит и създаване на устойчиви търговски връзки със сръбския бизнес.

Бизнес пътуване до Египет и участие в двустранен бизнес форум
2025-05-21 08:00 - 2025-05-24 17:00 | Русе
Русенската търговско-индустриална камара информира своите членове и партньори за предстоящо бизнес посещение в Арабска република Египет, организирано от Българската търговско-промишлена палата в периода 21–24 май 2025 г. Делегацията ще придружи министъра на външните работи на Република България г-н Георг Георгиев в рамките на официална визита в Кайро. Програмата включва участие в двустранен бизнес форум, В2В срещи, посещения в местни институции и възможности за развитие на търговско-икономически партньорства в сектори от взаимен интерес.

Секторите от взаимен интерес са: високи технологии, енергиен сектор, хранително-вкусова промишленост, селско стопанство, специална продукция, осветителна техника, строителство, петролна промишленост, фармацевтична промишленост и други.

По информация от Посолството на България в Кайро, в момента се наблюдава възходяща тенденция в икономическите отношения с Египет. През 2024 г. е постигнато рекордно ниво на търговския обмен в размер на около 1,8 млрд.щ.д. Регистрира се завишен интерес на български компании за делова дейност с Египет чрез реализиране на продукция, изнасяне на производства и достъп до над 100 милионния пазар на Египет, както и до пазарите на Близкия изток, Персийския залив и Цяла Африка /1,5 млрд. потребители/ чрез използване на предимствата, които дават регионалните споразумения за свободна търговия, сключени от Египет. В последните три години България се очерта и като важен доставчик на пшеница, стратегическа стока за Египет /най-големият вносител на пшеница в света/, като реализираните количества за 2024 г. възлизат на 451 354 тона на стойност над 110 млн.щ.д., което нарежда страната ни на четвърто място сред вносителите на пшеница в Египет с дял от 3,1%.

Форумът ще предостави възможност за провеждане на В2В срещи, представяне на бизнес климата и инвестиционните възможности в България, както и за поставяне на обсъждане на конкретни предизвикателства, които българските компании срещат в хода на сътрудничеството си с местните партньори.

Предварителна програма:

Сряда, 21 май 2025: Отпътуване от летище София с редовен полет на турските авиолинии, прекачване в Истанбул, пристигане в Кайро, настаняване в четири звезден хотел в Кайро, вечеря в свой кръг.

Четвъртък, 22 май 2025: Закуска, срещи с местни институции, Българо-египетски бизнес форум, двустранни срещи, Прием в Посолството на България.

Петък, 23 май 2025: Културна обиколка, вечеря в свой кръг.

Събота, 24 май 2025: Напускане на хотела, отпътуване от летище Кайро, прекачване в Истанбул, кацане в София.

Фирмите, които имат интерес за участие в бизнес посещението, следва да потвърдят на e-mail: interdpt@bcci.bg или тел.: 02 8117 489, като изпратят име на участник, позиция, компания/организация, контакти и бизнес интереси в Египет в срок до 16 май 2025г.

С цел организирането на пътуването е необходимо да изпратите и копие от задграничния паспорт на пътуващия. Входната виза за Египет ще бъде поставена при пристигане на летище Кайро.

По предварителни разчети разходите за пътуването възлизат на 2160 евро и включват: 3 нощувки в четири звезден хотел в Кайро, самолетен билет, вътрешен транспорт, застраховка, една вечеря, организационна такса. При реализиране на икономии БТПП ще възстанови част от таксата.

Повече информация

Каним заинтересованите компании от региона да се възползват от тази възможност за разширяване на международните си контакти и пазарно присъствие. Участието в бизнес делегацията е отлична възможност за представяне на българския бизнес пред стратегически партньори и за навлизане на пазари с висок потенциал.

Българо-казахстански бизнес форум
2025-05-20 10:00 - 15:00 | хотел София Балкан Палас, София, пл. Света Неделя 5, София, Bulgaria
Русенската търговско-индустриална камара информира своите членове за предстоящ българо-казахстански бизнес форум, организиран от Българската търговско-промишлена палата (БТПП) със съдействието на Министерството на икономиката и индустрията на България, Посолството на Казахстан в София и Българо-казахстанската търговско-индустриална камара. Събитието се организира по повод петата сесия на смесената Българо-казахстанска междуправителствена комисия за икономическо сътрудничество.

Форумът ще постави фокус върху следните икономически сектори:

хранително-вкусова промишленост;

селско стопанство;

транспорт и логистика;

химическа и фармацевтична индустрия;

машиностроене;

електроника и електротехника.

Работна програма:

9.30Регистрация10.00 – 10.30Откриване Приветствие от г-н Петър Дилов, министър на икономиката и индустрията на България; Приветствие от г-н Серик Жумангарин, заместник министър-председател и министър на националната икономика на Казахстан; Приветствие на г-н Цветан Симеонов, председател на БТПП; Приветствие на представител на казахстанската страна 10.30 – 12.00Презентации Българска агенция за инвестиции, Национална компания индустриални зони (НКИЗ), БТПП, Презентации по предложение на казахстанска страна 12.00 – 13.00Обеден бюфет 13.00 – 15.00Срещи във формат B2B

Работен език:

Работният език по време на форума ще бъде български и руски с превод или английски език.

Участието е безплатно, но изисква предварителна регистрация до 12 май 2025 г. чрез следния линк:

Регистрация за участие

За допълнителна информация:Дирекция „Международно сътрудничество и международни организации“ към БТППТел.: 02 8117 489, 8117 421Имейл: interdpt@bcci.bg

Русенската търговско-индустриална камара приканва заинтересованите фирми от региона да заявят интерес и да се възползват от възможността за установяване на нови международни контакти и бизнес партньорства.

Модно събитие "Мода, класика и просеко"
2025-05-17 08:00 - 2025-05-18 17:00 | Русе
Руската търговско-индустриална камара с удоволствие подкрепя и съдейства за популяризирането на предстоящото събитие „Мода, класика и просеко“, организирано от Фондация „Модни пространства“. На 17 и 18 май 2025 г. пред Зала Филхармония / Дом на културата в Русе, жителите и гостите на града ще имат възможност да се насладят на двудневен празник на модата, културата и социалната ангажираност. Събитието е част от програмата на юбилейното 20-о издание на туристическото изложение „Уикенд туризъм“, което традиционно привлича широка публика от страната и чужбина.

Събитието е неповторимо за града, защото не само цели да обедини и популяризира русенски независими модни дизайнери и ателиета, но и чрез съвместната работа със Сдружение “Динамика“ да подкрепи социална кауза свързана с икономическата независимост на жени и деца, жертви на домашно насилие, както и да насърчи интереса, въображението и дарбата на децата в областта на модата, дизайна, изкуствата и ръчната изработка.

Дизайнерите зад Фондация Модни пространства си поставят за цел в рамките на два дни да подарят на русенци и гостите на града цялостно преживяване не само на ценителите на модата, но и на техните семейства, като ги поканят да се присъединят към богатата на събития и активности програма. На място ви очакват ревю-спектакли и Бар базар с дизайнерски колекции на русенски творци, гост дизайнер – Професор по мода от Националния институт за изкуства в Букурещ, изпълнение на живо на струнно трио, детска работилница на тема мода, уъркшоп по грим и прически от ПГО „Н. Лазарова“, щанд с модна литература, конкурси и награди, Просеко бар и Фокача бар с привкус на Италия и още много изненади.

Модното събитие е част от богатата програма на юбилейното 20-о издание на туристическото изложение „Уикенд туризъм“, което традиционно привлича множество посетители от страната и чужбина. Това допълнително повишава престижа на инициативата и дава възможност за по-голяма публичност на русенските модни творци.

Партньори: Община Русе, Държавна опера Русе, Професионална гимназия по облекло “Недка Иван Лазарова“, кафе-бар “Какао“, ресторант “Il Parco“, Сдружение “Център Динамика“, Детска театрална школа “Патиланци“, книжарници “Сиела“, “Ливия“ ЕООД, Русе на Дунава, струнно трио “Динамик“, Сдружение “Сърца без граници“ и Диана Поптонева, Национален университет по изкуства в Букурещ, в-к Утро – медиен партньор.

Чрез тези събития фондация “Модни пространства“ иска да постави акцент и да насочи вниманието на публиката към:

Творчеството на местни независими автори, творци и бъдещи таланти.

Създаване на общност, която да обменя и генерира идеи за свъместни проекти между дизайнерите, шивашкия бранш и потребителите.

Да насочи аудиторията към оценяване стойнстта на бутиковата, бавната мода и модата по поръчка.

Разумното пазаруване и осъзнати избори с оглед опазването на околната среда, намаляване на въглеродния отпечатък и използването на рециклируеми материали.

Възпитаване на етично отношение към модата, с цел намаляване на консуматорството у децата и подрастващите, както и да провокира интереса им към занимания на открито, далеч от компютри и устройства и да развие творческото им въображение.

Да привества към социлни контакти и стимулира хората да вземат активно участие в събития с музика на живо, както и да създаде пространства за качествени семейни преживявания.

Да ангажира обществеността към подпомагане на социално значими каузи, да прикани към толерантност и съпричастност към неравностойните групи.

Партньорства с местни институции, културни институти, НПО-та, училища и представители на бизнеса, които да допринесат за превръщането на Русе в град с модерна визия и красиво мислещи, стилни граждани.

Контакти:

Диляна Русанова, dirdilyanarusanova@gmail.com, +359898 400094

Антоанета Стефанова-Делийска, neta@gbg.bg, +359896 688988

Туристическо изложение "Уикенд туризъм"
2025-05-15 09:00 - 2025-05-17 21:00 | Русе
Русенската търговско-индустриална камара (РТИК) има удоволствието да информира бизнеса и обществеността в региона за предстоящото XX издание на туристическото изложение „Уикенд туризъм“ и XVII Фестивал на туристическите забавления и анимации, които ще се проведат от 15 до 17 май 2025 г. в град Русе. Събитието е организирано от Община Русе и „Русе Арт“, с подкрепата на Министерството на туризма на Република България.

Участници

В изложението ще се включат представители на:

туристическия бранш,

културни и образователни институции,

креативни индустрии,

занаятчии и производители на традиционни храни и напитки,

общински администрации;

кулинарни експерти.

Акценти от програмата

Програмата на „Уикенд туризъм“ 2025 включва:

туристическо изложение;

фестивал на туристическите забавления и анимации;

демонстрации на традиционни занаяти;

кулинарни състезания и дегустации;

модни ревюта и концерти;

Туристическото изложение „Уикенд туризъм“ ще се проведе в централната градска част на Русе – пл. „Свобода“, Доходно здание, Градска градина, ларгото пред Операта и зала „Филхармония“.

Програма

Финансиране за растеж: възможности за бизнеса, публичния сектор и академичната общност
2025-05-08 10:00 - 12:30 | Русе
Русенската търговско-индустриална камара Ви информира за предстоящо събитие, посветено на възможностите за финансиране на публични организации, малки и средни предприятия и академичната общност. То ще се проведе на 8 май 2025 г. в зала 1 на Областна администрация – Русе и се организира от Българо-румънската търговска камара, Фонд на фондовете и Пощенска банка. Участниците ще получат ценна информация за финансови инструменти и решения, които могат да подкрепят реализацията на техните проекти в различни сфери на икономиката и обществения сектор.

Програма:

10:00 – 10:30 Регистрация и кафе10:30 – 10:35 Откриване10:35 – 11:00 Финансиране за бизнеса по централноевропейските програми иопита на БРТК – Елеонора Иванова, член на УС на БРТК11:00 – 11:30 Възможности за подкрепа с финансови инструменти от Фонд нафондовете – Павел Лисев, председател на УС и изпълнителен директор наФМФИБ ЕАД11:30 – 12:00 Финансови решения за малкия бизнес от Пощенскабанка – Владимир Димитров, Директор “Малък бизнес”12:00 – 12:30 Въпроси и отговори

За организаторите:

БРТК обединява компании, които имат интерес към съседния пазар исъдейства за техния растеж. Сред най-предпочитаните услуги сапроучвания на пазара, търсене на партньори в Румъния, информация зафинансиране на бизнеса и участие в изложения.

Фонд мениджър на финансови инструменти в България EАД (Фонд нафондовете) управлява публичен ресурс от ЕС и държавния бюджетпосредством финансови инструменти. Чрез посредници – банки ифондове за дялово и рисково финансиране, ФнФ осигурява достъп докапитал за малки и средни предприятия, стартиращи компании, публичниорганизации и академични структури. Финансовите инструментиподпомагат реализацията на проекти в сферите на иновациите,кръговата икономика, енергийната ефективност и устойчиватаинфраструктура. Подкрепата достига до всички региони на страната, катонасърчава икономически растеж, конкурентоспособност и модернизацияна публичния сектор.

Пощенска банка е водещ фактор в нововъведенията и формирането натенденциите в банковия сектор. Тя има стратегическа роля вбанкирането на дребно и корпоративното банкиране в България. Банката е с една от най-добре развитите клонови мрежи и модерни дигиталниканали за банкиране.

Събитието е безплатно и се изисква предварителна регистрация:

Регистрация

Русенската търговско-индустриална камара подкрепя инициативата и насърчава участието на всички заинтересовани страни. Вярваме, че събитието ще бъде ценна платформа за обмен на знания и възможности за устойчиво развитие на бизнеса и публичния сектор в региона.

Информационен ден за представяне на предстоящите бизнес мисии по програма Бизнес хъб ЕС – Япония и Република Корея
2025-04-16 15:00 - 16:00 | Русе
На 16 април 2025 г. от 15:00 ч. ще се проведе информационно събитие, посветено на програмата Бизнес хъб ЕС – Япония и Република Корея. Инициативата, финансирана от Европейския съюз, има за цел да подпомогне малки и средни предприятия от ЕС в секторите екология, дигитализация и здравеопазване да навлязат успешно на пазарите в Япония и Южна Корея.

Събитието ще се състои в хибриден формат – присъствено в сградата на Българската търговско-промишлена палата (гр. София, ул. Искър 9, ет. 1, зала Б) и онлайн в платформата ZOOM.

Какво ще научите?

Какви възможности предлага програмата за участие в бизнес мисии до Япония и Южна Корея;

Кои компании могат да се възползват от финансовата подкрепа за пътуване и участие в международни изложения;

Какви са критериите за допустимост и процесът на кандидатстване;

Представяне на предстоящите мисии:

Smart Energy Week Autumn 2025 – Япония (15–19 септември 2025 г.)

Semicon Japan 2025 – Япония (15–19 декември 2025 г.)

Digital Solutions Korea 2026 – Южна Корея (16–20 февруари 2026 г.)

За кого е подходящо?

Събитието е насочено към МСП и стартиращи компании от ЕС, които работят в следните области:

Възобновяема енергия и кръгова икономика;

Полупроводникови технологии и производствени компоненти;

Дигитални решения, изкуствен интелект и автоматизация.

Регистрация и участие

Участието е безплатно, но изисква предварителна регистрация до 14 април 2025 г.При необходимост от допълнителна информация или въпроси, моля свързвайте се с дирекция „Международно сътрудничество и международни организации“, БТПП на тел.: 02 8117 494, 8117 489 или e-mail: m.markova@bcci.bg.

Честване на 135 години РТИК – отключваме потенциала за успешен бизнес
2025-04-15 11:00 - 23:00 | Регионална библиотека „Любен Каравелов“, +35982820130, Русе, Русе, 7000, Bulgaria
През 1890 г., в Русе – тогава най-големият и най-модерният град на младата българска държава – се създава първата търговска камара в страната. Вдъхновени от модела на английските свободни камари, русенски предприемачи, търговци и индустриалци полагат основите на институция, чиято мисия е да подкрепя развитието на икономиката, да защитава интересите на бизнеса и да бъде негов достоен представител.

Днес, 135 години по-късно, Русенската търговско-индустриална камара (РТИК) продължава да изпълнява своята роля като двигател на местното развитие и мост към глобалните икономически процеси.

Поканваме Ви да се включите в специалната програма по повод годишнината – ден, посветен на икономическото бъдеще и на признанието към постиженията на бизнеса.

Програма на събитието – 15 април 2025 г.

Икономически форум „Бизнес хоризонти 2025“

Тема: Шенген, Еврозоната и глобалните предизвикателства – възможности и адаптация в динамична средаЧас: 11:00 – 13:30Място: Регионална библиотека „Любен Каравелов“, Русе

Водещи анализатори, икономисти, институционални лидери и представители на бизнеса ще коментират предизвикателствата и новите възможности пред българската и регионалната икономика.

Основни акценти:

Как Шенген променя търговията, логистиката и конкурентоспособността

Какво предстои за бизнеса с влизането в Еврозоната

Какво означава геополитическата и икономическата турбуленция за българските компании

Форумът е отлична възможност да получите практически насоки от първа ръка, да разширите мрежата си от контакти и да станете част от стратегически диалог на високо ниво.

Независимо дали сте мениджър, предприемач, експерт или представител на институция – това събитие ще Ви даде нова перспектива.

Галавечеря и бизнес награди на РТИК

Час: 19:00Място: Хотел „Дунав Плаза“, Русе

Тържествената вечер ще събере представители на бизнеса, институции, партньори и приятели на РТИК, за да отпразнуваме заедно не само годишнината, но и добрите примери в икономическия живот на региона.

Наградите на РТИК ще бъдат връчени в категории като:

Иновативен бизнес

Корпоративна социална отговорност

Русенска фирма пионер

Експортен лидер

Специална награда „Иван Черкезов“ и други

Събитието ще бъде съпроводено от изискана музикална програма, гурме меню, и специален акцент – легендарната торта „Гараш“, поднесена с историята, която я свързва с първия камерен банкет още през 1890 г.

Регистрация и потвърждение на участие

Поради ограничения капацитет, за участие в събитията е необходимо предварително записване чрез електронната форма по-долу.

Фирми-членки на РТИК ще се ползват с приоритет при потвърждение.

След регистрация ще получите официален отговор за одобрено участие във всяко от двете събития поотделно.

Регистрацията за събитието приключи

Уебинар „Как да оптимизираме транзакционните разходи и осигурим финансиране при международен бизнес“
2025-03-20 10:00 - 11:30 | Русе
Русенска търговско- индустриална камара информира бизнеса за предстоящ уебинар, организиран от Българската търговско-промишлена палата и Съветът по инвестиции към нея на тема „Как да оптимизираме транзакционните разходи и осигурим финансиране при международен бизнес“ на 20 март 2025 г. от 10.00 ч. в хибриден формат в БТПП, София, ул. Искър 9 и в платформата zoom.

Целта на уебинара е да запознае бизнеса с възможностите в посока оптимизиране на времето и разходите за транзакционно обслужване в над 130 валути, управление на валутен риск според нуждите и растежа на компаниите и факторинг в EUR, USD, GBP, CHF, BGN.

Информацията е предназначена за: производствени и търговски компании с внос и износ в Европа, САЩ, Канада, Австралия, Сингапур, Китай, Япония, Тайланд, Индия, Африка и др. Компании активни в секторите: Текстил и Облекло, Храни и напитки, Електроника, Автомобилна индустрия и компоненти, Метали, Химическа промишленост и други.

Ще бъдат представени дейностите на:

Ebury – водеща финтех компания, която специализира в транзакционното обслужване, съобразено с нуждите на компаниите, занимаващи се с глобална търговия. Ebury използва технологиите, за да предложи лесно и интуитивно управление на парични средства в чуждестранни валути.

и

Tradewind Finance – международна финансова група за търговско финансиране с централа в Германия, която предлага международен факторинг и финансиране по веригата на доставки.

Желаещите да участват в събитието, могат да заявят предварително своя интерес на следния линк най-късно до 17 март 2025 г. Регистрираните участници ще получат допълнителна информация за свързване, в случай че предпочитат виртуално участие.

Retail & Manufacturers Community Day – Тенденции и иновации 2025
2025-03-20 09:00 - 17:00 | ИНТЕРПРЕД – СТЦ СОФИЯ, бул. ”Драган Цанков” 36, София, София, 1040, Bulgaria
Търговията на дребно и производственият сектор преминават през динамични промени, продиктувани от новите технологии, екологичната трансформация и променящото се потребителско поведение. Именно тези теми ще бъдат във фокуса на Retail & Manufacturers Community Day, събитие, което ще събере водещи експерти, предприемачи и специалисти в бранша. Конференцията ще се проведе в гр. София, Interpred WTC, зала „София“, и ще даде възможност на участниците да се запознаят с най-новите тенденции и добри практики в двата сектора.

Програмата на събитието ще включва анализи на актуалните пазарни тенденции, представени от доказани специалисти, както и практически насоки за прилагане на иновативни подходи в бизнеса. Темите ще обхванат широк спектър от въпроси – как изкуственият интелект влияе върху продажбите, какво очаква потребителите през 2025 година, как да се изгради успешно позициониране на нови продукти, както и ключови маркетингови стратегии за увеличаване на продажбите. Участниците ще имат възможност да се включат в дискусионни панели, практически работилници и срещи с водещи експерти, които ще споделят своя опит и успешни бизнес модели.

Retail & Manufacturers Community Day е изключителна възможност за създаване на нови контакти и бизнес партньорства. Събитието ще събере на едно място представители на утвърдени компании, сред които Kaufland България, Ficosota, Cardinal Bites, Xplora BG, DeFacto Studio и много други. Това е шанс да получите ценни практически съвети, да обмените идеи с други професионалисти и да бъдете в крак с развитието на индустрията.

Ако искате да научите повече за програмата, лекторите и възможностите за регистрация, посетете официалната страница на събитието:

Посетете страницата

Обучение за юристи по търговски арбитраж и други алтернативни способи за разрешаване на правни спорове
2025-03-05 18:15 - 21:00 | Българска търговско-промишлена палата, ул. „Искър“ 9, София, София, 1000, Bulgaria
Арбитражният съд при БТПП организира Курс за обучение на юристи по търговски арбитраж и други алтернативни способи за разрешаване на спорове, състоящ се от 12 модула по 3 часа. Обучението ще бъде с теоретико-практическа насоченост.

Курсът ще се проведе в периода 05 март 2025 г. – 28 май 2025 г., един път седмично (всяка сряда) в извънработно време от (18.15 до 21.00 часа) в сградата на БТПП: гр. София, ул. ”Искър” 9, ет.1 и чрез видеоконферентна връзка през платформата Google meet.

Лекторите са изявени арбитри, с дългогодишен опит в арбитражното производство и авторитетни университетски преподаватели в юридическите факултети в страната.

Такса за участие:

за студенти и семестриално завършили кандидати в процес на преминаване на стаж за придобиване на юридическа правоспособност – 341,00 лв. с ДДС;

за адвокати, юрисконсулти и други желаещи с придобито юридическо образование – 429,00 лв. с ДДС;

Участие в курса може да се заяви чрез системата за оn – line регистрация по- долу

или като се изпрати попълнена регистрационна карта

на e-mail: acourt@bcci.bg

Вижте програмата на курса тук.

Краен срок за потвърждение: 04 март 2025 г.

За контакти тел.: 02 / 8117 561, 02/ 8117 546,

E-mail: acourt@bcci.bg

Препоръчително е, студентите включващи се в курса да са завършили обучение, или в настоящия момент да изучават граждански процес.

Благодарим Ви за проявения интерес!

Кръгла маса "Зелена трансформация на индустрията: Бизнес и технологии"
2025-02-27 09:00 - 12:30 | Конферентна зала на РТИК, бул. Цар Фердинанд 3-А, ет. 2, Русе, Русе, 7000, Bulgaria
Русенската търговско-индустриална камара организира кръгла маса „Зелена трансформация на индустрията: Бизнес и технологии“, която ще се проведе на 27 февруари 2025 г. (четвъртък) от 09:00 ч. в конферентната зала на РТИК.

Събитието ще събере на едно място представители на индустрията, академията, местната власт и международни експерти, за да обсъдим актуалните тенденции и предизвикателства в устойчивата енергия, енергийната ефективност и индустриалната модернизация.

Участниците ще имат възможност да се запознаят с добри практики и работещи модели, както от България, така и от международния опит, представен от норвежката компания Proneo. Ще бъдат разгледани успешни примери за зелена индустриална трансформация, иновации в соларната енергия и интелигентните енергийни решения.

Участници

В събитието ще се включат водещи компании, организации и експерти от България и чужбина:

Специални гости

Кристиан Уи, Proneo, Норвегия – Представител на една от най-големите иновационни компании в Норвегия, с опит в индустриалната трансформация и устойчивото развитие.

Д-р инж. Веселин Тодоров, ВВТ Инженеринг и Сдружение Соларна Академия България – Специалист с дългогодишен опит в енергийния сектор, който ще представи тенденциите в прехода към устойчива енергия.

Компании – участници (членове на РТИК)

Хай Груп ООД – Компания с над 20 години опит в проектирането, изграждането и поддръжката на фотоволтаични системи.

ВИП Солар България ЕООД – Производител и изпълнител на фотоволтаични конструкции за паркинги, зарядни станции за електромобили и фотоволтаични инсталации.

Проптес ЕООД – Лидер в сградния мениджмънт с решения за енергийна ефективност и автоматизация.

Гигачарджър ЕООД – Разработчик на високотехнологични зарядни решения за електромобили.

Нетсолар ЕООД – Специализирани в мобилни мегаватови батерии и системи за съхранение на енергия.

Нетуоркс ЕнЕрДжи ЕООД – Компания, специализирана в търговията с електроенергия и енергийна оптимизация.

Освен представителите на бизнеса, в събитието ще се включат и Русенският университет и местната администрация, за да бъде дискусията по темата за устойчивата енергия възможно най-пълноценна.

Ползи от събитието

Достъп до експертни знания – Водещи специалисти ще споделят опит в областта на възобновяемата енергия, интелигентните индустриални решения и модернизацията на бизнеса.

Платформа за бизнес контакти – Възможност за срещи с потенциални партньори, клиенти и инвеститори.

Практически насоки за индустриални и корпоративни трансформации – Реални примери от водещи компании в България и чужбина.

Обмяна на международен опит – Директна връзка с експерти от Норвегия, които ще представят успешен модел за зелена индустриална трансформация.

Дискусия с представители на администрацията и академичните среди – Възможност за участие в дебат относно бъдещето на индустриалния сектор и ролята на местната власт в зеления преход.

Програма на кръглата маса

Час

Тема

Лектори и участници

09:00 – 09:30

Регистрация и кафе за добре дошли

Възможност за неформални разговори и запознанства

09:30 – 09:45

Официално откриване

Приветствени думи: Милен Добрев, изпълнителен директор на РТИК

09:45 – 10:15

Международен опит: Зелена индустриална трансформация в Норвегия

Лектор: Кристиан Уи, Proneo, Норвегия Тема: Структуриране на прехода на Verdal Industrial Park към зелен индустриален парк

10:15 – 10:45

Актуални тенденции и предизвикателства при прехода към устойчива енергия

Лектор: Д-р инж. Веселин Тодоров, ВВТ Инженеринг и Сдружение Соларна Академия БългарияТема: Актуални тенденции и предизвикателства при прехода към устойчива енергия

10:45 – 11:45

Добрите практики в България

Бизнес общността на РТИК:– Хай Груп ООД (Хачо Гарабедян)– ВИП Солар България ЕООД (Бранислав Върбанов)– Проптес ЕООД (Бранимир Стефанов)– Гигачарджър ЕООД (Делян Димитров)– Нетсолар ЕООД (Моника Димитрова)– Нетуоркс ЕнЕрДжи ЕООД (Свилен Максимов)

11:45 – 12:15

Панелна дискусия: Ролята на бизнеса и индустрията в развитието на зелената енергия

Модератор: Стела Дионисиева, експерт програми и проекти, РТИКУчастници:– Представители на бизнеса– Потвърдени експерти и гости

12:15 – 12:30

Заключителни думи и следващи стъпки

Обобщение на основните изводи и възможности за бъдещи партньорства

Регистрация

Събитието е безплатно, но местата в залата са ограничени.С предимство се приемат представители на фирми – членове на РТИК.

Регистрацията за кръглата маса приключи

Очакваме Ви на „Зелена трансформация на индустрията: Бизнес и технологии“ – мястото, където бизнесът и иновациите се срещат за едно устойчиво бъдеще!

Бизнес мисия „EU Business Hub @ Smart Energy Week Spring 2025“
2025-02-17 00:00 - 2025-02-21 23:59 | Русе
Русенската Търговско-Индустриална Камара представя информация за бизнес мисията EU Business Hub @ Smart Energy Week Spring 2025, която ще се проведе от 17 до 21 февруари 2025 г. Това събитие е вашият портал към иновациите в Япония.

Какво представлява?

Благодарение на EU Business Hub @ Smart Energy Week Spring 2025, 50 европейски малки и средни предприятия (МСП), включително стартиращи компании в сектора на възобновяемата енергия, ще посетят Япония и ще започнат своята интернационализация. Участниците ще се включат в Smart Energy Week, висококласно търговско изложение, което събира компании от сферата на производствените технологии за възобновяеми енергийни източници. Изложението през пролетта на 2023 г. беше посетено от над 65,000 участници.

Целева аудитория

EU Business Hub @ Smart Energy Week Spring 2025 представлява ценна възможност за:

Европейски МСП и стартиращи компании, ангажирани в сектора на възобновяемата енергия, включително технологии като водородни и горивни клетки, слънчева енергия, акумулаторни батерии, интелигентни мрежи, вятърна енергия, биомаса и термогенерация с нулеви емисии.

Японски бизнес оператори, включително купувачи, дистрибутори и R&D партньори в публичния и частния сектор.

Японски инвеститори.

Програма на бизнес мисията

Бизнес мисията в Токио ще продължи пет дни, включително три дни, посветени на изложение, бизнес срещи и мрежови събития, както и секторни анализи и учебно посещение. Програмата на бизнес мисията е както следва:

Ден 1: Пристигане в Токио, посрещане и мрежово събитие.

Ден 2: Брифинг сесия, секторни анализи, учебно посещение.

Ден 3: Изложение, мрежови събития и бизнес срещи на Smart Energy Week, мрежов прием.

Ден 4: Изложение, мрежови събития и бизнес срещи на Smart Energy Week.

Ден 5: Изложение, мрежови събития и бизнес срещи на Smart Energy Week, заключителна сесия.

Ползи за участниците от ЕС

В случай на избиране, всяко европейско МСП, участващо в програмата, ще получи:

Бизнес срещи: предварително уговорени лични срещи с внимателно подбрани японски предприятия.

Пазарна информация.

Културна и езикова подкрепа.

Финансова подкрепа за допълнителни персонализирани услуги, съфинансирани от програмата (напр. превод, юридически съвети, декорация на щандове) – в общ размер до 1000 евро.

Хотелско настаняване (Grand Nikko Tokyo Daiba) за четири нощи – в общ размер до 1000 евро за настаняване.

Покриване на таксата за участие в изложението Smart Energy Week.

Ключови пазарни предимства

Участието в EU Business Hub @ Smart Energy Week Spring 2025 представлява значима възможност за европейските МСП и стартиращи компании, защото:

Японският пазар на възобновяема енергия е генерирал приходи от 36.4 милиарда долара през 2022 г., с Комплексен годишен темп на растеж (CAGR) от 7.1% за периода 2017-2022 г.

Японското правителство е въвело множество инициативи и регулации за насърчаване на използването на възобновяеми енергийни източници и минимизиране на въглеродните емисии.

Новата зелена стратегия на Япония съгласно Карбонова неутралност до 2050 г. идентифицира 14 сектора с висок потенциал за растеж, включително слънчева/геотермална енергия, водород/горивни амоняци, офшорна вятърна енергия и други.

Водородът се очаква да играе централна роля в прехода на Япония към чиста енергия, като Япония е една от първите страни, която стартира национална водородна стратегия.

За повече информация и за да заявите участие, свържете се с нас на имейл info@rcci.bg. Членовете на РТИК са поканени да се свържат с нас за допълнителна информация и съдействие. Крайният срок за подаване на документи е 25 октомври 2024 г. Считаме, че това събитие би било изключително полезно за нашите членове, предоставяйки им възможност да разширят своите бизнес перспективи и да изградят ценни международни връзки.

Учене чрез преживяване: Оптимизация на бизнес процеси
2025-02-13 09:00 - 16:30 | Конферентна зала на РТИК, бул. Цар Фердинанд 3-А, ет. 2, Русе, Русе, 7000, Bulgaria
Русенската търговско-индустриална камара (РТИК) и Improvinn организират целодневно обучение, посветено на оптимизацията на бизнес процесите чрез метода „учене чрез преживяване“. Форматът съчетава теоретични знания, практически упражнения и дискусии, насочени към подобряване на продуктивността, комуникацията и ефективността в екипите.

Обучението ще бъде водено от Влади Великов, експерт с над 16 години опит в Lean, Six Sigma и Теория на ограниченията, който е работил с компании като Siemens, OMV, FESTO, Husqvarna и други. Програмата е разработена така, че участниците не само да се запознаят с концепциите на бизнес оптимизацията, но и да ги приложат в интерактивна среда, която позволява дълбоко осмисляне и адаптация към специфичните нужди на тяхната организация.

Цел на обучението

Основната цел е да предостави на участниците практични инструменти и техники за подобряване на продуктивността, мотивацията и ефективността в организациите. Всяка концепция ще бъде представена чрез интерактивни упражнения, реални примери и персонализирана обратна връзка.

Ползи от участието

Участниците ще усвоят ключови техники за подобряване на ефективността и мотивацията в екипите си, включително:

Практическо разбиране на основните фактори, които влияят върху вътрешната мотивация и продуктивността

Разграничаване между стандартна и супер ефективна работна среда

Усвояване на техники за бърза обратна връзка и баланс между предизвикателства и умения

Индивидуален план за внедряване на методите в собствения екип

Преживяване на ключови бизнес концепции чрез интерактивни упражнения и дискусии

Допълнителна възможност за запознаване с практически софтуерен инструмент за управление на бизнес процеси

Методология

Обучението следва доказаната структура:Нова информация → Реален пример → Практическа задача → Рефлексия

Всяка игра трае около 90 минути, като включва представяне на теория, практическо изпълнение и детайлен разбор с всеки участник. Този подход гарантира дълбоко осмисляне на наученото и приложимост в реалната работна среда.

Програма на обучението

Обучението е структурирано в няколко основни модула, които комбинират теория, практически упражнения и дискусии.

Час

Тема

Описание

09:00 – 09:30

Въведение и цел на обучението

Представяне на темата и ключовите фактори за продуктивност

09:30 – 11:00

Активиране на фактора „Ясни цели“

Теоретична част, бизнес казус, интерактивна игра и индивидуален анализ

11:00 – 12:30

Активиране на фактора „Бърза обратна връзка“

Принципи на ефективната комуникация, игра за осъзнаване на въздействието на обратната връзка, дискусия

12:30 – 13:30

Обедна почивка

13:30 – 15:00

Активиране на фактора „Баланс между предизвикателства и умения“

Анализ на реални работни сценарии, интерактивно упражнение, индивидуален разбор

15:00 – 16:00

Активиране на фактора „Споделени цели“

Ролята на споделените цели в мотивацията на екипите, практическо приложение, индивидуална дискусия

16:00 – 16:30

Заключителна дискусия и представяне на софтуерен инструмент

Обобщение на наученото, персонални насоки и представяне на дигитален инструмент за управление на процеси

Такса за участие

Таксата за участие в обучението варира в зависимост от броя на записаните участници. Фирмите-членове на РТИК се възползват от преференциални цени.

Брой участници

Цена (стандартна)

Цена за фирми-членове на РТИК

1 участник

200 лв.

170 лв. (15% отстъпка)

2 участника

180 лв. на участник (10% отстъпка)

160 лв. на участник (20% отстъпка)

3-4 участника

170 лв. на участник (15% отстъпка)

150 лв. на участник (25% отстъпка)

5+ участника

160 лв. на участник (20% отстъпка)

140 лв. на участник (30% отстъпка)

Всички цени са с включен ДДС.

Регистрация

За да се включите в обучението, моля попълнете регистрационната форма.

Име*

Фамилия*

Длъжност*

Фирма / Организация*

ЕИК (за фактура)*

Телефон*

Имейл*

Брой участници*

Политика за поверителност*Прочетох и съм съгласен/а с политиката за поверителност.

Регистрация за обучението

След регистрация ще получите автоматичен имейл с потвърждение и информация за плащане.

Бизнес делегация до Киев, Украйна
2025-02-11 08:00 - 17:00 | Русе
Русенската търговско-индустриална камара информира бизнеса от региона за предстояща бизнес делегация до Киев, организирана по инициатива на Посолството на Република България в Украйна и Столична община. В периода 10-11 февруари 2025 г. представители на български компании ще имат възможност да проведат срещи с кмета на Киев, местната администрация и бизнеса, като се постави фокус върху сътрудничество в сектори като енергетика, отбрана и инфраструктура. Това посещение създава ценни възможности за установяване на двустранни партньорства и разширяване на икономическите връзки между България и Украйна.

Убедени сме, че Вашето участие и ангажираност ще допринесат за успеха на тези срещи и ще съдействат за укрепване на икономическите връзки между България и Украйна.

Пътуването ще се извърши със самолет и влак. Заинтересованите компании е необходимо да попълнят регистрационна форма до 29 януари 2025 г.

Предварителна програма:

9 февруари /неделя/ – пътуване София – Киев

10 февруари /понеделник/ срещи с местни компании и институции

11 февруари /вторник/ срещи с местни компании и институции

12 февруари /сряда/ пътуване Киев – София

Регистрираните компании ще получат допълнителна информация относно очакваните разходи, свързани с пътуването: самолетен билет, настаняване, вътрешен транспорт, медицинска застраховка и организационна такса.

При въпроси можете да се свържете с Българската търговско-промишлена палата, дирекция Международно сътрудничество, тел.: 02 8117 489, e-mail: interdpt@bcci.bg.

Онлайн семинар: Промени и актуални въпроси на социалното и здравното осигуряване за 2025 г.
2025-02-03 09:00 - 16:00 | Русе
Русенската търговско-индустриална камара (РТИК) с удоволствие Ви кани да се включите в онлайн семинар, организиран от Търговско-промишлената палата – Търговище, на тема:„Промени и актуални въпроси на социалното и здравното осигуряване за 2025 г. – подаване на данни, Единен трудов запис, задължително пенсионно осигуряване“.

Събитието ще се проведе на 3 февруари 2025 г. и е насочено към счетоводители, HR специалисти, работодатели и всички, които имат интерес към последните изменения в областта на осигурителните отношения. Лектори с дългогодишен опит и експертиза от Националния осигурителен институт (НОИ) и Националната агенция за приходите (НАП) ще представят актуалните промени и ще отговорят на въпроси от участниците.

Основни теми на семинара:

Промени в подаването на данни за осигуряване през 2025 г.

Нови изисквания и срокове за подаване на данни от осигурителите.

Актуализации на формулярите за осигурителни вноски.

Въвеждане на Единен трудов запис и неговото значение за работодателите и служителите.

Социално осигуряване и задължително пенсионно осигуряване

Промени в условията за достъп до пенсии и нови изчислителни формули.

Осигурителен стаж и възможности за доброволно допълнително осигуряване.

Как промените ще засегнат работодателите и работещите лица през 2025 г.?

Здравно осигуряване

Основни въпроси, свързани с правата и задълженията по здравното осигуряване.

Актуализации на вноските и обхвата на здравноосигурителните услуги.

Практически насоки и казуси

Реални примери от практиката, дискусия по казуси и съвети за оптимално прилагане на новите правила.

Лектори:

Елка Атанасова – Началник отдел „Методология на отпускането на пенсиите“, НОИ

Десислава Христова – Държавен експерт, дирекция „Осигуряване и краткосрочни плащания“, НОИ

Вяра Ташкова – Държавен експерт, дирекция „Данъчно-осигурителна методология“, НАП

Как да се регистрирате?Изпратете потвърждение на: tpp_t@abv.bg с информация за фирмата, името на участника, имейл и телефон за връзка.Линк за участие ще бъде изпратен на 31 януари 2025 г.

Такси за участие:

Стандартна такса: 220.00 лв. без ДДС (264.00 лв. с ДДС)

Ранна регистрация до 24 януари 2025 г.: 198.00 лв. без ДДС

10% отстъпка за членове на търговско-промишлените палати

Не пропускайте възможността да се информирате за ключовите промени и нововъведения в социалното и здравното осигуряване за предстоящата година!

Информационна кампания за малки иновативни грантове: Възможности за бизнеса в Русе
2025-01-29 10:00 - 12:00 | Русе
Русенската търговско-индустриална камара (РТИК) кани всички микро, малки и средни предприятия от региона да се включат в информационната кампания, организирана от Главна дирекция „Европейски фондове за конкурентоспособност“ (ГД ЕФК) към Министерството на иновациите и растежа. Събитието ще се проведе на 29 януари 2025 г. от 10:00 до 12:00 ч. в Русенския университет „Ангел Кънчев“. Кампанията е насочена към представяне на процедурата BG16RFPR002-1.005 „Малки иновативни грантове за малки и средни предприятия (МСП)” по Програма „Научни изследвания, иновации и дигитализацияза интелигентна трансформация“ 2021-2027., която предоставя финансови средства за внедряване на нови технологии и разработки, решаване на технологични проблеми и достъп до уникални изследователски инфраструктури.

Мярката е насочена към микро, малки и средни предприятия (МСП) и е под формата на фиксирани грантове за предоставяне на услуги от доставчици на знания като университети/научни организации, включително центрове за компетентност, центрове за върхови постижения, лабораторен комплекс на София тех парк и научноизследователски инфраструктури от Националната пътна карта за научна инфраструктура.

Финансова подкрепа ще се предоставя за научно-интензивни услуги, които помагат на бизнеса да въведе нови продукти, процеси или услуги, да реши технологични проблеми, да разработи нови бизнес модели или прототипи и осигуряват достъп до уникална изследователска инфраструктура.

Общият бюджет на процедурата е 25 млн. лв. Иновативните грантове са във фиксиран размер в зависимост от това дали ще се използват за получаването на една или на две услуги и следва да се реализират в рамките на 12 месеца от подписването на договора за изпълнение:Фиксирана стойност за финансиране на една услуга –14 710 лв.Фиксирана стойност за финансиране на две услуги – 29 420 лв.

Крайният срок за подаване на проектни предложения чрез системата ИСУН едо 16:30 часа на 28.03.2025 г.

Бизнес мисия "EU Business Hub @ Semicon Japan 2024"
2024-12-09 00:00 - 2024-12-13 23:59 | Русе
Русенската Търговско-Индустриална Камара представя информация за бизнес мисията EU Business Hub @ Semicon Japan 2024, която ще се проведе от 9 до 13 декември 2024 г. Това събитие е вашият портал към иновациите в Япония.

Какво представлява?

Благодарение на EU Business Hub @ Semicon Japan 2024, 50 европейски малки и средни предприятия (МСП) ще посетят Япония и ще започнат своята интернационализация в сектора на цифровите решения. Участниците ще се включат в Semicon Japan, висококласно търговско изложение, което събира компании от сферата на производствените технологии за полупроводници, процеси и техните разнообразни приложения. Изложението през зимата на 2023 г. беше посетено от над 85,000 участници.

Целева аудитория

EU Business Hub @ Semicon Japan 2024 представлява ценна възможност за:

Европейски МСП и японски предприятия, ангажирани в сектора на полупроводниците, включително компоненти (напр. конектори, помпи, кабели, сензори и др.), производствено оборудване, инспекционно оборудване, метални обработки, рязане и покритие, повърхностна обработка.

Европейски МСП и японски предприятия, предоставящи иновативни технологии, процеси и приложения, свързани с полупроводниците, включително, но не само квантови изчисления, силова електроника, интелигентна мобилност и други.

Японски купувачи, дистрибутори и R&D партньори в публичния и частния сектор.

Японски инвеститори.

Програма на бизнес мисията

Бизнес мисията в Токио ще продължи пет дни, включително три дни, посветени на бизнес срещи и мрежови събития и едно учебно посещение. Програмата на бизнес мисията е както следва:

Ден 1: Пристигане в Токио, посрещане и мрежово събитие.

Ден 2: Брифинг сесия, гост-лекции, учебно посещение.

Ден 3: Изложение и мрежово събитие @ Semicon Japan.

Ден 4: Изложение и мрежово събитие @ Semicon Japan, мрежов прием.

Ден 5: Изложение и мрежово събитие @ Semicon Japan, заключителна сесия.

Ползи за участниците от ЕС

В случай на избиране, всяко европейско МСП, участващо в програмата, ще получи:

Бизнес срещи: предварително уговорени лични срещи с внимателно подбрани японски предприятия.

Пазарна информация.

Културна и езикова подкрепа.

Финансова подкрепа за допълнителни персонализирани услуги, съфинансирани от проекта (напр. превод, юридически съвети, декорация на щандове).

Хотелско настаняване (Grand Nikko Tokyo Daiba) за четири нощи. Общата стойност на настаняването до 1000 евро се покрива от програмата.

Покриване на таксата за участие в изложението @ Semicon Japan.

Ключови пазарни предимства

Участието в EU Business Hub @ Semicon Japan 2024 представлява значима възможност за европейските МСП, защото:

Япония е втората най-голяма икономика в Азия и третата в света.

Износът на ЕС за Япония през 2023 г. възлиза на 64 милиарда евро за стоки и 36,3 милиарда евро за услуги.

Япония е седмият най-голям търговски партньор на ЕС за стоки и вторият азиатски търговски партньор след Китай.

Япония се нарежда на 5-то място в Индекса на дигиталното управление на ОИСР.

Япония е дом на водещи технологични компании, ангажирани в сектора на полупроводниците и производството на оборудване. През 2022 г. японският пазар на полупроводници възлиза на около 48.2 милиарда долара и се очаква да нарасне до почти 49.3 милиарда долара до 2024 г.

Полупроводниковата индустрия е приоритет за японското правителство, което одобри пакет от ¥774 милиарда за инвестиции в полупроводници.

За повече информация и за да заявите участие, свържете се с нас на имейл info@rcci.bg. Членовете на РТИК са поканени да се свържат с нас за допълнителна информация и съдействие. Крайният срок за подаване на документи е 16 август 2024 г. Считаме, че това събитие би било изключително полезно за нашите членове, предоставяйки им възможност да разширят своите бизнес перспективи и да изградят ценни международни връзки.

Бизнес мисия "Digital Solutions Korea 2024"
2024-12-02 00:00 - 2024-12-06 23:59 | Русе
Русенската Търговско-Индустриална Камара представя информация за бизнес мисията Digital Solutions Korea 2024, която ще се проведе от 2 до 6 декември 2024 г. Това събитие е вашият портал към иновациите в Република Корея.

Какво представлява?

Благодарение на Digital Solutions Korea 2024, 50 европейски малки и средни предприятия (МСП) ще посетят Република Корея и ще започнат своята интернационализация в сектора на дигиталните решения. Тази бизнес мисия предоставя възможност на европейските МСП да създадат ценни контакти, да представят своите решения, да изградят дълготрайни отношения с корейски предприятия и да изследват нови бизнес възможности.

Целева аудитория

Digital Solutions Korea 2024 представлява перспективна възможност за:

Европейски МСП и корейски предприятия, занимаващи се с дигитални решения, включително облачни решения, изкуствен интелект (AI), Интернет на нещата (IoT), ново поколение компютърни технологии, полупроводници, киберсигурност, разширена реалност (XR), роботика, софтуер, медии и телекомуникационна инфраструктура, блокчейн, дигитално здравеопазване, дигитален маркетинг и реклама, финтех.

Южнокорейски купувачи, дистрибутори и R&D партньори в публичния и частния сектор.

Южнокорейски инвеститори.

Програма на бизнес мисията

Бизнес мисията в Сеул ще продължи пет дни, включително три дни, посветени на бизнес срещи и мрежови събития, посещение на Softwave 2024 за мрежови възможности и учебна обиколка. Програмата на бизнес мисията е както следва:

Ден 1: Добре дошли и мрежово събиране, брифинг сесия, лекции от гост-лектори.

Ден 2: Бизнес срещи, мрежов прием.

Ден 3: Учебна обиколка, посещение и мрежови събития на Softwave 2024.

Ден 4: Бизнес срещи.

Ден 5: Бизнес срещи, обобщителна сесия.

Ползи за участниците от ЕС

В случай на избиране, всяко европейско МСП, участващо в програмата, ще получи:

Бизнес срещи: предварително уговорени лични срещи с внимателно подбрани южнокорейски предприятия.

Пазарна информация.

Културна и езикова подкрепа.

Финансова подкрепа за допълнителни персонализирани услуги, съфинансирани от проекта (напр. превод, юридически съвети, декорация на щандове).

Хотелско настаняване (Софител) за четири нощи. Общата стойност на настаняването до 1000 евро се покрива от програмата.

Ключови пазарни предимства

Участието в Digital Solutions Korea 2024 представлява перспективна възможност за европейските МСП, защото:

Република Корея е третата най-голяма икономика в Азия и тринадесетата в света.

Износът на ЕС към Република Корея през 2022 г. възлиза на 60,1 милиарда евро за стоки и 11,2 милиарда евро за услуги.

Република Корея е деветият най-голям търговски партньор на ЕС за стоки.

Република Корея е дигитален лидер: класирана на първо място в света по инфраструктура за информационни и комуникационни технологии (ИКТ) и мобилна интернет свързаност, четвърта по износ на ИКТ, втора по съотношение на електронната търговия, трета по киберсигурност, десета по готовност на правителството за AI.

Република Корея е на първо място в Индекса за цифрово управление на ОИСР.

През 2022 г. ИКТ индустрията представлява 13,0% от БВП на Корея и води икономическия растеж на страната, като представлява 30-40% от общия износ.

Някои дигитални тенденции в Република Корея включват бързото разпространение на облачни услуги, проникването на безжични мрежови услуги, разширяването на дистанционната работа, стабилните мрежи и сигурността и дигиталната трансформация.

За повече информация и за да заявите участие, моля свържете се с нас на имейл info@rcci.bg. Членовете на РТИК са поканени да се свържат с нас за допълнителна информация и съдействие. Крайният срок за подаване на документи е 9 август 2024 г. Вярваме, че това събитие представлява важна възможност за нашите членове да разширят своите бизнес хоризонти и да установят ценни международни контакти.

Българо – либийски икономически форум
2024-11-13 10:00 - 15:00 | Русе
Русенската търговско-индустриална камара (РТИК) анонсира предстоящо значимо събитие в икономическите отношения между България и Либия – Българо-либийски икономически форум. Форумът се организира съвместно от Българската търговско-промишлена палата (БТПП), Посолството на Либия в София и Съвета на либийските търговски палати, и ще се състои на 13 ноември 2024 г. от 10:00 ч. в сградата на БТПП, ул. Искър 9, гр. София, зала А, ет. 1.

Това събитие представлява отлична възможност за българските компании да се срещнат с представители на водещи либийски компании, работещи в разнообразни сектори като внос и търговия с месни продукти, лекарства и медицински изделия, хранително-вкусова промишленост, селскостопанска техника, торове, пестициди, почистващи препарати, брашно и ориз. Либийските компании търсят партньори и нови бизнес възможности, което прави форума платформа за изграждане на дългосрочни икономически връзки между двете страни.

Програма на събитието:

09:30 – 10:00Регистрация

10:00 – 10:20Официално откриванеГ-н Цветан Симеонов,Председател на Българската търговско-промишлена палатаГ-н Мохамед Райд,Председател на GLUCC

10:20 – 10:40Презентация на инвестиционния климат и бизнес възможности в България, от Агенцията за инвестиции

10:40 – 11:00Презентация на инвестиционния климат и бизнес възможности в Либия

11:00 – 13:00B2B срещи

Участието във форума е безплатно, като работният език ще бъде английски. Желаещите да се включат могат да се регистрират до 11 ноември 2024 г., като за повече информация и въпроси могат да се свържат с БТПП, дирекция „Международно сътрудничество и международни организации“ на тел.: 02 8117 421 или 8117 489, или на e-mail: irelations@bcci.bg.

Регистрация

Не пропускайте възможността да разширите контактите си и да намерите нови бизнес партньори от Либия!

Кръгла маса „Бизнес и наука в действие: Перспективи за електроиндустрията, роботиката и ИКТ в Русе“
2024-11-07 10:00 - 14:00 | Хотел „Дунав Плаза“, пл. „Свобода“, Русе, Русе, 7000, Bulgaria
На 7 ноември 2024 г. (четвъртък) от 10:00 ч. в голямата зала „Дунав“ на Хотел Дунав Плаза, Русе, ще се проведе кръгла маса под надслов „Бизнес и наука в действие: Перспективи за електроиндустрията, роботиката и ИКТ в Русе“. Събитието се организира съвместно от Българската асоциация на електротехниката и електрониката (БАСЕЛ), Русенската търговско-индустриална камара, Италианската търговска камара в България, Професионалната асоциация по роботика и автоматизация (ПАРА) и Центъра за компетентност „КВАЗАР“ при Института по роботика на БАН.

Кръглата маса ще събере на едно място ключови представители на бизнеса, национални секторни асоциации, университети, професионални гимназии и други заинтересовани страни, за да обсъдят актуалните предизвикателства и възможности пред електроиндустрията, роботиката и информационните и комуникационни технологии (ИКТ) в Русе и региона.

Основни теми на събитието:

Състояние и перспективи за бизнеса и инвестициите в Русенския регион

Възможности за интеграция на науката, образованието, иновациите и бизнеса

Тенденции на пазара на труда в свързаните индустрии

Програма на събитието:

10:00 – 10:05 Официално откриванеСветлана Стефанова, изпълнителен директор на ФААК България ЕАД, представител на БАСЕЛ за област Русе

10:05 – 10:10 Презентация на бранш „Електроиндустрия“ в БългарияОрлин Димитров, изпълнителен директор на БАСЕЛ

10:10 – 10:15 Перспективи за развитие на бизнес и инвестиции с ИталияАнселмо Капороси, главен директор на Италианската търговска камара в България

10:15 – 10:20 Презентация на Професионалната асоциация по роботика и автоматизацияКристиян Михайлов, съосновател на ПАРА

10:20 – 10:35 Национален план за изграждане на технологични хъбовеКалина Милева, директор на офис за технологичен трансфер, Център за компетентност „КВАЗАР“

10:35 – 10:40 Перспективи и предизвикателства за бизнеса в област РусеМилен Добрев, изпълнителен директор на Русенската търговско-индустриална камара

10:40 – 10:45 Презентация на Буллитт Инженеринг АДНедислав Денев, изпълнителен директор

10:45 – 10:50 Презентация на Сивико ООДКамен Кръстев, съдружник

10:50 – 10:55 Презентация на Великов Компютърс ЕООД (Импрувин)Владислав Великов, управител

10:55 – 11:00 Презентация на Грейт Мастер ЕООД (Grema 3D)Андрей Дуницов, управител

11:00 – 11:05 Презентация на Щайнер Електроник ЕООДАсен Даскалов, управител

11:05 – 12:00 Дискусионен панелТеми:• Състояние и перспективи за бизнеса и инвестициите в региона• Възможности за интеграция на науката, образованието и бизнеса• Тенденции на пазара на трудаМодератор: Светлана Стефанова, изпълнителен директор на ФААК България ЕАД, представител на БАСЕЛ за област Русе

12:00 – 13:00 Нетуъркинг-коктейл

13:00 – 14:00 Посещение на фабриката на Щайнер Електроник ЕООД

Специална покана:След края на официалната част на събитието, Щайнер Електроник ЕООД отправя покана за посещение на тяхната бизнес сграда, където ще имате възможност да се запознаете с модерните производствени процеси на фирмата. Щайнер Електроник, основана през 1969 г., е водещ доставчик на електронна техника, специализирана в производството на печатни платки, електронен монтаж и различни технологични решения. Компанията непрекъснато разширява своите партньорства и клиенти, като се стреми към иновации и високо качество на предлаганите продукти.

Защо да участвате?

Участниците ще имат възможност да обменят опит и идеи с водещи експерти в електроиндустрията, роботиката и ИКТ

Ще научите за последните тенденции и иновации в сектора, както и за перспективите за развитие на бизнеса в региона

Възможност за изграждане на нови партньорства и разширяване на мрежата от контакти

Пряко участие в дискусиите относно бъдещето на тези сектори в Русе

Регистрация:Участието в събитието изисква предварително записване, което може да направите чрез предоставената форма. Очакваме Ви на това вълнуващо събитие, което ще съчетае бизнес, наука и иновации!

Регистрацията за събитието приключи

Нови бизнес хоризонти: Ключови инструменти за сътрудничество между Аржентина и България
2024-11-01 10:00 - 12:00 | Русе
През последната една година Аржентина предприема мащабни реформи за по-добра интеграция на своята икономика в глобалните пазари. Тези промени отварят нови възможности за бизнес в страната. Кои са тези възможности, как да се възползваме от тях, какви инструменти имат българските компании, за да се доближат до Аржентина – тези и много други перспективи ще бъдат обсъдени по време на събитие за представяне на възможностите за укрепване на индустриалните и търговски връзки между България и Южноамериканската държава.

Събитието ще се проведе на 1 ноември 2024г. от 10.00 ч. в БТПП, ет.1, зала А в хибриден формат, а сред лекторите ще бъдат г-н Леандро Сдеро, губернатор на провинция Чако, и г-н Алфредо Гонзалес, председател на Аржентинската конфедерация на малките и средни предприятия. Желаещите да участват в събитието могат да се регистрират до 29 октомври 2024 г. Участието е безплатно, като ще бъде осигурен симултанен превод на испански и български език.

Регистрация

Русенска търговско-индустриална камара насърчава местните компании да вземат участие в събитието и да получат информация от първа ръка за възможностите за разширяване на своя бизнес на аржентинския пазар.

Младежка трудова борса „Кариерни хоризонти“
2024-10-15 10:00 - 14:00 | Канев център, ул. Студентска 8, гр. Русе, 7017, Bulgaria
Центъра за кариерно развитие на Русенския университет и Дирекция „Бюро по труда“ – Русе, в партньорство с Русенската търговско-индустриална камара, кани работодатели на Младежката трудова борса „Кариерни хоризонти“, която ще се проведе на 15 октомври 2024 г., от 10:00 ч. в Канев център, Русенски университет „Ангел Кънчев“.

Защо да участвате?

Борсата е насочена към компании, които искат да срещнат млади професионалисти, завършващи студенти и специалисти в началото на кариерното си развитие. Участието Ви позволява:

Да се запознаете с кандидати, които търсят нови възможности и притежават подходящи умения.

Да представите конкретни позиции и стажантски програми на своята компания.

Да установите директен контакт с потенциални служители.

Всеки работодател ще има осигурен индивидуален щанд за представяне на организацията и наличните позиции.

Регистрацията за събитието приключи

Програма на Дни на кариерата 2024

10:00 – 10:30 – Откриване10:30 – 11:00 – Ден за ориентиране на първокурсника –представено от доц. д-р Даниела Йорданова, ръководител на Център за кариерно развитие11:30 – 11:45 – Презентация на Милен Добрев, изпълнителен директор на РТИК: „Подкрепа за подбора и обучението на кадри – роля на Русенската търговско-индустриална камара“11:45 – 12:10 – Информационен панел: Програми и мерки за младежка заетост – воден от г-жа Йоана Терзиева, директор на Дирекция „Бюро по труда“ – Русе10:00 – 14:00 – Изложение на фирми и срещи работодатели – младежи

Контакти

доц. д-р Даниела Йорданова,Ръководител, Център за кариерно развитие,Русенски университет „Ангел Кънчев”Моб. тел.: 0887 04 70 69E-mail: kariera@uni-ruse.bg

г-жа Донка Михайлова,Главен специалист, Дирекция „Бюро по труда“ – Русе,Моб. тел.: 087 900 6990E-mail: 713-D.Mihaylova@az-government.bg
